# Laon

|  |
| --- |
| Laon |
| mesto |
|  Laon  |
| Štát |  Francúzsko |
| Región | Hauts-de-France |
| Departement | Aisne |
|  |
| Súradnice | ﻿ / ﻿ |
| Najvyšší bod |  |
|  - výška | 183 m n. m. |
| Najnižší bod |  |
|  - výška | 63 m n. m. |
|  |
| Rozloha | 42 km² (4 200 ha) |
|  |
| Obyvateľstvo | 26 094 |
| Hustota | 621,29 obyv./km² |
|  |
| Časové pásmo | SEČ (UTC+1) |
|  - letný čas | SELČ (UTC+2) |
| PSČ | 02000 |
| INSEE | 02408 |
|  |
|

 Poloha mesta Laon
 |
| Wikimedia | © OpenStreetMap Interaktívna mapa mesta  |
|  |
| **Wikimedia Commons:**  Laon |
| **OpenStreetMap:** mapa |
|  |
| **Portály, ktorých súčasťou je táto stránka:**

|  |  |
| --- | --- |
|  |  Geografický portál  Francúzsky portál |

 |
|  |

**Laon** [vysl. *lã* (nosovka)] je historické mesto v regióne Pikardia v severovýchodnom Francúzsku, hlavné mesto departementu Aisne.

Staré mesto s ranogotickou katedrálou leží na návrší s výškovým rozdielom 100 m. So zachovanými mestskými hradbami, mnohými historickými domami a budovami je to najväčšia pamiatková zóna vo Francúzsku.

## Poloha

Laon má rozlohu 42 km². Najvyšší bod je položený 183 m n. m. a najnižší bod 63 m n. m..

## Dejiny

V miestach starého mesta sú nálezy osídlenia z doby okolo 3000 pred Kr. Návršie i podhradie bolo znovu osídlené od 1. storočia pred Kr., neskôr tu bolo opevnené rímske castrum. Okolo roku 500 založil reimský biskup svätý Remigius (Rémi) mesto a biskupstvo Laon. Okolo roku 580 tu írski mnísi založili opátstvo sv. Vincenta, okolo 640 nasledovalo opátstvo sv. Jana. V 10. storočí tu sídlili poslední karlovskí králi a mesto bohatlo z obchodu, najmä s vínom. Románska katedrála z roku 800 vyhorela pri požiari, počas povstania proti normanskému biskupovi v roku 1112. V rokoch 1155 – 1180 bola postavená súčasná, ranogotická katedrála. V roku 1124 založili premonštrátski mnísi kláštor sv. Martina. V 14. storočí vznikli súčasné hradby a koncom 16. storočia začalo mesto strácať význam v súťaži so Soissons.

## Pamiatky

Katedrála Notre Dame
* Hradby a brány z 13. – 14. storočia
* Katedrála Notre Dame z rokov 1155 – 1235, bola postavená podľa vzoru opátstva Saint-Denis a naopak slúžila ako vzor pre katedrály v Chartres, v Magdeburgu a v Paríži. Je 110 m dlhá s piatimi vežami o výške 56 – 60 m. Bohatá plastická výzdoba bola poškodená za francúzkej revolúcie a stredoveké farebné okná poškodil výbuch blízkej prachárne v roku 1870. V susedstve je biskupský palác s gotickou krížovou chodbou a poschodovou kaplnkou z 12. storočia
* Kostol sv. Martina z druhej polovice 11. storočia (priečelie okolo 1270) a bývalý kláštor (dnes nemocnica), založený sv. Norbertom.
* Templárska kaplnka, zvyšok komandatúry z 12. storočia
* Koľajová lanovka Poma od nádražia do starého mesta s prevýšením 98 m.

## Obyvateľstvo

Laon má 26 094 obyvateľov (2009).

Graf vývoja obyvateľstva:

Zdroje: INSEE

## Doprava

Laon leží asi 140 km severovýchodne od Paríža a 50 km severozápadne od Reims na ceste N2 Paríž – Brusel a na diaľnici A26. Má priame železničné spojenie do Paríža, Soissons, Reims a ďalších miest.

## Osobnosti mesta

* Pierre Méchain (\* 1744 – † 1804), astronóm a geograf

## Partnerské mestá

* Soltau, Nemecko
* Winchester, Spojené kráľovstvo

## Literatúra

* *Ottův slovník naučný*, heslo Laon. Sv. 15, str. 651

## Referencie

## Iné projekty

Commons* Commons ponúka multimediálne súbory na tému **Laon**

## Externé odkazy

Oficiálna stránka

## Zdroj

*Tento článok je čiastočný alebo úplný preklad článku Laon na českej Wikipédii.*

|  |  |
| --- | --- |
|  | Francúzsky portál |